झांसी। मामला उत्तर प्रदेश के झांसी का है जहां रविवार रात अचानक लगी आग से भारी नुकसान हो गया। मिली जानकारी के मुताबिक झांसी के नगर निगम के प्लास्टिक वेस्ट मैनेजमेंट परियोजना के प्लांट में रात भीषण आग लग गई। जिसकी वजह से करीब पांच करोड़ रुपये की मशीनें और एक करोड़ लागत का माल जलकर खाक हो गया। मौके पर घटना की जानकारी पुलिस और अग्नि शमन को दी गई। जिसके बाद घटनास्थल पर पहुंची पहुंची दमकल की गाड़ियों ने आग बुझाने की कोशिश की लेकिन नुकसान काफी हद तक हो चुका था।